**தமிழ்நாடு பள்ளிக் கல்வி இயக்குநரின் செயல்முறைகள், சென்னை-600 006**

**ந.க.எண்.33741/பிடி2/இ2/2018 நாள். 21 .05. 2018**

|  |  |
| --- | --- |
| பொருள்: | பள்ளிக் கல்வி – பாடத்திட்டம் – மேல்நிலைக் கல்வி – தொழிற்கல்வி – கலைப்பிரிவு – 2018-19ம் கல்வியாண்டு – பாடப்பிரிவுகளில் உள்ள பாடப் பெயர்கள் மாற்றம் மற்றும் முதன்மைப் பாடங்கள் மாற்றம் – சார்ந்து முதன்மைக் கல்வி அலுவலர்களுக்கு விவரம் தெரிவித்தல் – சார்ந்து. |
| பார்வை: | 1. அரசாணை (நிலை) எண் 99 பள்ளிக் கல்வித் (க.ஆ.ப.) துறை நாள். 22.05.2017 2. அரசாணை (நிலை) எண்.146, பள்ளிக் கல்வித் (க.ஆ.ப.) துறை நாள். 30.06.2017 3. அரசாணை (நிலை) எண்.147, பள்ளிக் கல்வித் (க.ஆ.ப.) துறை நாள். 30.06.2017 4. அரசாணை (நிலை) எண்.100, பள்ளிக் கல்வித் (அ.தே.1.) துறை நாள். 30.06.2017 5. உயர்மட்டக் குழு கூட்டம் நாள் : 03.05.2018. 6. மாநிலக் கல்வியியல் ஆராய்ச்சி மற்றும் பயிற்சி இயக்கக கடித ந.க.எண். 2238/D2/2018 நாள்.10.05.2018 |

-------

தமிழகத்தில் ஒன்று முதல் பத்தாம் வகுப்பு வரையிலான பாடத்திட்டம் ஏழு ஆண்டுகளுக்கு முன்பும், மேனிலை வகுப்புகளுக்கான பாடத்திட்டம் பன்னிரெண்டு ஆண்டுகளுக்கு முன்பும் மாற்றம் செய்யப்பட்டன. உலகளவில் வளர்ந்து வரும் அறிவியல், சமூக பொருளாதார வளர்ச்சிகளையும் மாற்றங்களையும் கருத்தில் கொண்டு பாடத்திட்டத்தில் மாற்றம் செய்ய வேண்டியது அவசியமானதாகும். மேலும், தமிழக மாணவர்கள் அனைத்து வகையான போட்டித் தேர்வுகளிலும் கலந்து கொண்டு வெற்றி பெறத்தக்க வகையில் அவர்களைத் தயார் செய்ய வேண்டியது பள்ளிக் கல்வித் துறையின் மிகப் பெரிய கடமையாகும். இதனைச் செயல்படுத்த ஏதுவாக, 1 முதல் 12ஆம் வகுப்பு வரை தற்போதுள்ள பாடத்திட்டத்தில் மாற்றம் கொண்டு வரலாம் என்றும், அப்பாடத்திட்டம் தரமானதாகவும், மத்திய இடைநிலைக் கல்வி வாரியம் (CBSE) உள்ளிட்ட இதர கல்வி வாரியங்களின் பாடத்திட்டத்திற்கு மேலானதாகவும், அதே நேரத்தில், மொழிப்பாடங்கள், சமூக அறிவியல் பாடங்களில் தமிழகத்தின் மொழி, வரலாறு பண்பாடு ஆகியவற்றிற்கு முக்கியதுவம் அளித்து புதிய பாடத்திட்டம் மாற்றும் பணியினை மாநிலக் கல்வியியல் ஆராய்ச்சி மற்றும் பயிற்சி நிறுவனம் மேற்கொண்டு வருகிறது.

தமிழகத்தில் 12 வகையான தொழிற்கல்வி பாடங்கள் மேல்நிலை வகுப்புகளில் கற்பிக்கப்பட்டு வருகின்றன. தொழிற்கல்விப் பிரிவுகளில் பயிலும் மாணவர்கள் உயர் கல்விக்குச் (Vertical Mobility) செல்லவும், வேலைவாய்ப்பினைப் பெறவும் வாய்ப்புகள் உள்ளன. இப்பாடத்திட்டங்கள் வடிவமைக்கப்பட்டு 8 ஆண்டுகள் ஆகின்றன. இந்நிலையில் தொழிற்கல்வி பயிலும் மாணவர்கள் அதற்கான திறன்களை (Skills) முழுமையாகப் பெறவேண்டியதும், வளர்ந்துவரும் தொழில் வளர்ச்சிக் சூழலுக்கு ஏற்றவகையில் தொழிற் கல்விக்கான பாடத்திட்டங்களை மாற்ற வேண்டியதும் அவசியமானதாகும். அவ்வாறு பாடத்திட்டம் மாற்றம் செய்யும்போது தொழிற்கல்வி பயிலும் மாணவர்கள் சம்பந்தப்பட்ட தொழில் நிறுவனங்களுக்கு சென்று பயிற்சி பெறும் வண்ணம் பாடத்திட்டத்தில் மாற்றம் செய்ய வேண்டியது இன்றியமையாததாகும். மேற்கண்ட கருத்துகளின் அடிப்படையிலும் மாணவர்களின் நலன் கருதியும் தொழிற்கல்வி பாடத்திட்டத்தை மாற்றம் செய்யும் பணியினை மாநிலக் கல்வியியல் ஆராய்ச்சி மற்றும் பயிற்சி நிறுவனம் மேற்கொண்டு வருகிறது.

பார்வை-6ல் காண் மாநிலக் கல்வியியல் ஆராய்ச்சி மற்றும் பயிற்சி நிறுவன இயக்குநர் அவர்களின் கடிதத்தில், பார்வை (2) மற்றும் (3)-ல் காணும் அரசாணையில் தற்போது உள்ள கல்வி முறையை மேம்படுத்த உயர்மட்டக் குழு மற்றும் கலைத்திட்ட வடிவமைப்புக் குழு அமைக்கப்பட்டன என்றும் மேற்குறிப்பிட்டுள்ள குழுக்கள் 03.05.2018 அன்று நடைபெற்ற கூட்டத் தீர்மானங்களின்படி தற்போது நடைமுறையில் இருக்கும் கல்வி முறையில் உள்ள தொழிற்கல்வி மற்றும் கலைப் பிரிவு முதன்மைப் பாடங்களில் பெயர் மாற்றம் செய்யப்பட்டுள்ளது, மேலும் மாற்றம் செய்யப்பட்டுள்ள பாடங்களுக்கு மாநில பொதுப் பள்ளிக் கல்வி வாரியத்தால் ஒப்புதல் வழங்கப்பட்டுள்ளது.

1. இதுவரை கணினி அறிவியல் என்ற பாடம் மட்டுமே அனைத்து பிரிவுகளுக்கும் (அறிவியல் / கலைப் பிரிவுகளுக்கு) இருந்து வருகின்றது. இதில் சில பாடப்பகுதிகள் கலைப்பிரிவில் படிக்கும் மாணவர்களுக்கு கடினமாகவும், மேம்படுத்தப்பட்டதாகவும் (Advanced) இருந்தது. மேலும், கலைத்திட்ட வடிவமைப்புக் குழுவினர், வணிகவியல் பாடத்தில் டேலி (Tally) முதலியனவும், தொழிற்கல்விப் பிரிவில் உடனடி வேலைவாய்ப்புக்கு ஏற்றதாகவும் இருக்குமாறும், மாணவர்கள் படிக்கும் பாடப்பிரிவுகளுக்கு தகுந்தவாறு கணினி அறிவியல் பாடத்தினை கீழ் கண்டவாறு மூன்று வகைகளாக வரும் கல்வியாண்டு (2018-2019) முதல் அறிமுகப்படுத்த நடவடிக்கை எடுக்கலாம் என்றும் முடிவு செய்யப்பட்டது என்றும் மாநிலக்கல்வியியல் ஆராய்ச்சி மற்றும் பயிற்ச்சி நிறுவன இயக்குநர் தெரிவித்துள்ளார்.

|  |  |
| --- | --- |
| பாடப்பிரிவு | முதன்மைப் பாடங்களில் ஒன்று |
| அறிவியல் பிரிவு  (இயற்பியல், வேதியியல், கணிதம்) | கணினி அறிவியல்  (Computer Science ) |
| 1. கலைப்பிரிவு   (வணிகவியல், கணக்குப் பதிவியல், பொருளியல்)   1. கலைப்பிரிவு   (வரலாறு, புவியியல், பொருளியல்)   1. தொழிற்கல்வி பிரிவு-கணக்குப் பதிவியலும் தணிக்கையியலும். | கணினிப் பயன்பாடுகள்  (Computer Applications ) |

|  |  |
| --- | --- |
| பாடப்பிரிவு | முதன்மைப் பாடங்களில் ஒன்று |
| தொழிற் கல்வி  ( vocational Education)  பத்து பிரிவுகள்   1. அடிப்படை இயந்திரவியல் 2. அடிப்படை மின் பொறியியல் 3. அடிப்படை மின்னணு பொறியியல் 4. அடிப்படை கட்டடப் பொறியியல் 5. அடிப்படைத் தானியங்கி ஊர்தி பொறியியல். 6. நெசவியல் தொழில்நுட்பம் 7. செவிலியம் 8. நெசவியலும் ஆடை வடிவமைப்பும் 9. உணவக மேலாண்மை 10. வேளாண் அறிவியல். | கணினி தொழில் நுட்பம்  (Computer Technology) |

3. மேல்நிலைக் கல்வி **கலைப் பிரிவுகளில்** (Arts Group) கணினி அறிவியல் (Computer Science) பாடத்திற்கு பதிலாக கணினி பயன்பாடுகள் (Computer Applications) பாடமாக்கப்பட்டுள்ளது.

4. **தொழிற் கல்வி பிரிவுகளில்**, முதன்மைப் பாடங்களாக மூன்று கருத்தியல் பாடங்களும் ஒரு செய்முறை பாடமும் உள்ளவாறு மாற்றியமைக்கப்பட்டுள்ளது. மேலும், பத்து தொழிற்கல்வி முதன்மைப் பாடங்களிலும் மூன்றாவது கருத்தியல் பாடமாக கணினி தொழில்நுட்பம் (Computer Technology) என்கிற பாடம் சேர்க்கப்பட்டுள்ளது.

5. கணக்குப் பதிவியலும் தணிக்கையியலும் என்கிற தொழிற்கல்வி பிரிவில், முதன்மைப் பாடமாக கணினிப் பயன்பாடுகள் (Computer Applications) என்கிற பாடம் சேர்க்கப்பட்டுள்ளது.

6. மேல்நிலைக் கல்வி தொழிற் கல்வியான கணக்குப் பதிவியலும் தணிக்கையியலும் என்கிற பிரிவில் மூன்று முதன்மைப் பாடங்களான வணிகவியல் (Commerce), கணக்குப்பதிவியல் (Accountancy), கணினிப் பயன்பாடுகள் (Computer Applications) ஆகியவைகள் கருத்தியல் பாடங்களாகவும் நான்காவது முதன்மைப் பாடமான தணிக்கையியல் (Auditing) செய்முறைப் பாடமாகவும் சேர்க்கப்பட்டுள்ளது.

7. மேல்நிலைக் கல்வி தொழிற் கல்வியான தற்போது நடைபெறும் அலுவலக செயலாண்மை (Office Secretaryship) என்ற பாடப்பிரிவு அலுவலக மேலாண்மையும் செயலியலும் (Office Management and Secretaryship) என்றும் பெயர் மாற்றம் செய்யப்பட்டுள்ளது. மேலும், மூன்று முதன்மைப் பாடங்களான வணிகவியல் (Commerce), கணக்குப்பதிவியல் (Accountancy), அலுவலக மேலாண்மையும் செயலியலும் (Office Management and Secretaryship) ஆகியவைகள் கருத்தியல் பாடங்களாகவும், நான்காவது முதன்மைப் பாடமான தட்டச்சுக் கணினி பயன்பாடுகளும் (Typography and Computer Applications) செய்முறை பாடமாகவும் சேர்க்கப்படுகிறது.

8. புதியதாக தோற்றுவிக்கப்படும் கணினிப் பயன்பாடு மற்றும் கணினி தொழில்நுட்பப் பாடங்கள் கருத்தியல் மற்றும் செய்முறை தேர்வு பாடங்களாக உள்ளதால் கணினி அறிவியல் (Computer Science) பாடத்திற்கு மதிப்பெண்கள் வழங்குவது போன்று கீழ்க்கண்டவாறு மதிப்பெண்கள் வழங்கி நடைமுறைப்படுததலாம். பார்வை-4ல் காணும் அரசாணையில் குறிப்பிட்டுள்ள வழிமுறைகளை பின்பற்றப்பட வேண்டும்.

**இணைப்பு-1 தேர்வுத் திட்டம்**

**அரசாணை (நிலை) எண்.100, பள்ளிக் கல்வித் (அ.தே.1) துறை, நாள் 22.05.2017**

**மேல்நிலை முதலாமாண்டு & இரண்டாம் ஆண்டு**

|  |  |  |  |  |  |  |
| --- | --- | --- | --- | --- | --- | --- |
| பாடம் | | நேரம் | மதிப்பெண் | | | |
| அக-மதிப்பீடு | செய்  முறைத்  தேர்வு | எழுத்துத் தேர்வு | மொத்த மதிப்  பெண்கள் |
| பகுதி III  விருப்பப் பாடங்கள் 4 | செய்முறைத் தேர்வு உள்ள பாடங்கள்  (கணினி அறிவியல்) | 2 1/2 | 10 | 20 | 70 | 100 |

9. இணைப்பு-1ல் குறிப்பிட்டுள்ள பாடப்பிரிவுகளின் பெயர் மாற்றம் 2018- 2019ம் கல்வியாண்டில் +1 வகுப்பிற்கும், 2019-2020ம் கல்வியாண்டில் +2 வகுப்பிற்கும் நடைமுறைபடுத்தப்பட வேண்டும்.

பதினோராம் வகுப்பு மாணவர்கள் சேர்க்கை விரைவில் நடைபெற இருப்பதாலும், அவர்களின் நலன் கருதியும், தொழிற்கல்வி மற்றும் கலைப் பிரிவுகளில் இணைப்பு-1ல் குறிப்பிட்டுள்ளவாறு மாற்றி அமைக்கப்பட்ட முதன்மைப் பாடங்களின் விவரங்களை தக்க நடவடிக்கை மேற்கொள்ளும்பொருட்டு அனைத்து முதன்மைக் கல்வி அலுவலர்களுக்கும் அனுப்பி வைக்கப்படுகிறது.

இச்செயல்முறைகள் பெற்றுக்கொண்டமைக்கான ஒப்புதலை அனுப்பி வைக்குமாறு அனைத்து முதன்மைக் கல்வி அலுவலர்களும் கேட்டுக் கொள்ளப் படுகிறார்கள்.

**இணைப்பு :**

**புதியதாக வழங்கப்பட்டுள்ள தொழிற்கல்வி**

**பாடப்பிரிவுகள் மற்றும் முதன்மைப் பாடங்கள் ஒம்/-S. சுகன்யா**

**விவரம் பள்ளிக் கல்வி இயக்குநருக்காக.**

**பெறுநர்**

**அனைத்து முதன்மைக் கல்வி அலுவலர்கள்**